ΡΟΛΑΝ ΓΚΑΡΟΣ ΗΜΙΤΕΛΙΚΟΣ
ΙΟΥΝΙΟΣ 2022
Γίνεται χαμός στο Στάδιο Σατριέ.
Τρεις ώρες καταπληκτικού τένις και απ' τους δύο παίκτες.
ΝΑΔΑΛ 5ος
Το 2ο σετ είναι σημαντικό για τον Ζβέρεφ.
ΑΛΕΞΑΝΤΕΡ "ΣΑΣΑ" ΖΒΕΡΕΦ 3ος ΣΤΟΝ ΚΟΣΜΟ
Απίστευτος πόντος.
Και την κατάλληλη στιγμή.
Έξοχο από τον Ζβέρεφ.
Ήταν από τους μεγαλύτερους αγώνες μου,
ίσως στα πρόθυρα να κερδίσω το πρώτο μου Grand Slam
και θα γινόμουν νούμερο ένα.
Ο Ναδάλ σερβίρει πάλι.
Ευκαιρία για τον Ζβέρεφ να πάρει τον έλεγχο του αγώνα.
Παίζαμε έναν απίστευτο αγώνα.
Βελτιωνόμουν όσο περισσότερο διαρκούσε ο αγώνας,
αλλά τότε συνέβη αυτό που συνέβη.
Αυτό δεν φαίνεται καλό.
Πολύ δύσκολο να το βλέπεις.
Μετά από ρήξη τριών συνδέσμων στο πόδι, δεν είναι εύκολο να επανέλθεις.
Όλη η δουλειά που έκανα όλη μου τη ζωή,
ήξερα αμέσως ότι είχε τελειώσει.
Και τώρα νιώθω πως έχω εκκρεμότητες.
ΜΠΡΕΪΚ ΠΟΪΝΤ
ΑΝΟΙΚΤΟΊ ΛΟΓΑΡΙΑΣΜΟΊ
Είμαι ο Αλεξάντερ Ζβέρεφ. Εφεδρικός οδηγός της Mercedes.
Και του χρόνου θα αντικαταστήσω τον Χάμιλτον.
Ωραία; Καλά.
Είχατε λάθος προσωπικότητες στην πρώτη σεζόν.
Εμένα έπρεπε να έχετε.
Σκέτο δράμα.
Θα χρειαστεί νέα ρακέτα.
Αυτή είναι άχρηστη.
Νικητής ο Ζβέρεφ.
Είμαι παθιασμένος παίκτης.
Δεν μπορώ να κάτσω ακίνητος.
Είμαι ανυπόμονος, αλλά στο τέλος της ημέρας αυτό φέρνει αποτελέσματα.
Κέρδισα δύο φορές στον τελικό του ATP.
Κέρδισα το χρυσό στους Ολυμπιακούς.
Έχω πολλούς τίτλους Master.
Δεν τελείωσα ακόμα, αλλά ευχαριστώ για τη σαμπάνια.
Έπρεπε απλώς να κερδίσω έναν αγώνα και θα ήμουν το νούμερο ένα στον κόσμο,
αλλά μετά συνέβη το ατύχημα.
Πιάστηκε η άκρη του ποδιού μου κι έπεσα.
Έπαθα ρήξη τριών συνδέσμων και είχα κατάγματα στα οστά.
Εκείνη τη στιγμή, σκέφτηκα ότι ήταν το τέλος.
ΙΟΥΝΙΟΣ 2022
Με τρεις τραυματισμένους συνδέσμους, να εξετάσεις το ενδεχόμενο χειρουργείου.
Αν το κάνω, θα επιστρέψω στο 100%, όπως πριν, σωστά;
Αυτός είναι ο στόχος.
Χωρίς εγγυήσεις, κατάλαβες;
Μετά το χειρουργείο, δεν περπατούσα.
Η οικογένειά μου και η σύντροφός μου, η Σοφία, με βοήθησαν πολύ.
Δεν έκανε τίποτα μόνος του.
ΣΟΦΙΑ ΚΟΠΕΛΑ ΤΟΥ ΣΑΣΑ
Ήταν πραγματικά προβληματισμένος.
Πάντα πίστευα σε αυτόν, πάντα,
αλλά δεν ήμουν σίγουρη αν θα επέστρεφε στο πριν.
Ακόμα πονάει τρελά.
Λες και με μαχαιρώνουν στο πόδι.
Δεν είναι και το καλύτερο συναίσθημα.
Στις πρώτες δύσκολες περιόδους νιώθεις πιο θλιμμένος.
Μπορεί να είσαι λίγο πιο καταθλιπτικός.
Κι εκείνη τη στιγμή έχεις αμφιβολίες.
Θα γίνεις ποτέ αρκετά υγιής και καλός όπως πριν;
Ο τραυματισμός ήταν βαρύς.
ΜΙΣΑ ΑΔΕΡΦΟΣ ΣΑΣΑ
Η επιστροφή του Σάσα θα είναι λες κι ανεβαίνει στο Έβερεστ.
Θα είναι δύσκολο, δεν υπάρχει εγγύηση ότι θα τα καταφέρει.
ΚΕΝΤΡΟ ΑΠΟΚΑΤΑΣΤΑΣΗΣ
Έπρεπε να παραμείνω αισιόδοξος.
Πήγα σε κέντρο αποκατάστασης. Εκεί ξεκίνησε η δουλειά,
προσπαθούσα να περπατήσω σε μια πισίνα.
Προσπαθούσα να κινήσω τον αστράγαλο,
κι αυτή είναι η πορεία.
Όσο περισσότερο έπαιρνε, τόσο πιο ανυπόμονος γινόμουν.
Θες να συμβεί όσο το δυνατόν πιο γρήγορα,
μα δεν είναι εφικτό μετά από τέτοιο τραυματισμό.
ΝΟΕΜΒΡΙΟΣ 2022
Υπάρχει ακόμα λίγο υγρό πίσω από τον αστράγαλο.
-Σάσα; -Εντάξει είμαι.
Γαμώτο.
ΔΕΚΕΜΒΡΙΟΣ 2022
Σίγουρα δεν αισθάνομαι καλύτερα, αλλά κάνω αυτό που πρέπει.
Χαίρομαι που τρέχω, γιατί τους επτά πρώτους μήνες δεν έτρεχα.
Είμαι ευχαριστημένος με την ανάρρωσή μου μέχρι τώρα.
Αλλά στόχος είναι να επιστρέψω στο γήπεδο
και να αγωνιστώ με τους καλύτερους.
Ελπίζω να επιστρέψω στην ίδια θέση.
Πρέπει να ξαναβρώ τη φόρμα μου.
Να δυναμώσει πάλι ο αστράγαλός μου.
Το Γαλλικό Όπεν είναι σε 3 μήνες
και πρέπει να είμαι έτοιμος για τους καλύτερους.
276 ΗΜΕΡΕΣ ΜΕΤΑ ΤΟΝ ΤΡΑΥΜΑΤΙΣΜΟ
ΚΑΛΙΦΟΡΝΙΑ ΗΠΑ
ΑΛΕΞΑΝΤΕΡ ΖΒΕΡΕΦ ΠΑΤΕΡΑΣ ΚΑΙ ΠΡΟΠΟΝΗΤΗΣ ΤΟΥ ΖΒΕΡΕΦ
Γιατί παίρνεις τόσες πολλές ρακέτες;
Για τις διαφορετικές εντάσεις.
Καλά. Αλλά δεν τις χρησιμοποιείς.
Μην παίρνεις τόσες χορδές.
Εννέα ρακέτες για μια μέρα, δηλαδή;
Βλέπεις πότε πάει στο μπάκχαντ;
Στ' αλήθεια γυρίζει, δες το μπάκχαντ τώρα.
Και στο φόρχαντ στηρίζεται στο δεξί πόδι.
-Προσπαθεί να σπρώξει με το δεξί… -Ναι.
Όχι προς τα εμπρός, μα προς τα πάνω.
Κι έτσι, δεν έχει την ίδια δύναμη.
Τη χάνει.
Η κινητική αλυσίδα χάνεται.
Βλέποντάς τον, δεν είμαι σίγουρος αν μπορεί να παίξει καλά σε υψηλό επίπεδο.
Όταν έχεις υποστεί ρήξη συνδέσμων,
τη μία μέρα παίζεις στο κεντρικό του Γουίμπλεντον,
και την άλλη δεν έχεις πια καριέρα.
Βλέπεις παίκτες που δυσκολεύονται να επιστρέψουν
ή που δεν επιστρέφουν ποτέ.
Κι όταν βλέπεις τον Σάσα, φοβάσαι ότι θα γίνει το ίδιο.
Ξεφεύγει από τον έλεγχο.
Ξέχνα το σήμερα.
Χάλια το πώς ανταπέδιδα τα χτυπήματα πριν.
Πρέπει να συνεχίσεις να το δουλεύεις. Απλό είναι.
Καλά είναι, δεν είναι τόσο άσχημα.
Το πιο δύσκολο ήταν ότι δεν μπορούσα να παίξω ενώ το τουρνουά συνεχίστηκε.
Οι μεγαλύτεροι ανταγωνιστές μου κερδίζουν πολλά τουρνουά.
Ο Μεντβέντεφ. Ο μαέστρος…
κέρδισε τρεις συνεχόμενες φορές το ATP.
Δεν μπορεί να σταματήσει να κερδίζει.
ΤΙΑΦΟΕ 15ος ΣΤΟΝ ΚΟΣΜΟ
Ο Τιαφόε εναντίον ενός κορυφαίου
πετυχαίνει μια ιστορική νίκη.
Ο Αλκαράθ επέστρεψε.
ΑΛΚΑΡΑΘ 2ος ΣΤΟΝ ΚΟΣΜΟ
Έβδομος τίτλος της καριέρας του.
Μου είναι δύσκολο να βλέπω κορυφαίους να κερδίζουν τουρνουά.
Έτσι, θα παίξω στο Μονακό γιατί ζω εκεί,
και είναι καλή προετοιμασία για το Γαλλικό Όπεν.
Νιώθω ότι τώρα αρχίζει η σεζόν για μένα.
ΜΟΝΤΕ ΚΑΡΛΟ ΜΟΝΑΚΟ
ΔΙΑΜΕΡΙΣΜΑ ΤΟΥ ΣΑΣΑ
Τι να φορέσω;
-Κοστούμι. -Ποιο;
Αυτό εδώ.
Τι είναι;
Μπροστά είναι…
Όχι.
Ξέρεις…
Παραδόξως έχει πιο πολλά ρούχα από μένα.
Συνήθως ο άντρας δεν περιμένει τη γυναίκα;
Τι εννοείς; Είμαι Γερμανός και φοράω ελβετικό ρολόι.
Γίνεται να αργήσω;
Θεέ μου, πάντα αργεί, σε κάθε περίπτωση,
και τρελαίνομαι.
Αν παντρευτούμε κάποια στιγμή,
ίσως ναι, ίσως όχι,
ίσως αργήσει να έρθει και στον γάμο.
Πάμε.
Έλα.
ΠΑΡΤΙ VITALE JEWELRY
Στη Γερμανία λένε ότι η αληθινή αγάπη αρχίζει στα πέντε καράτια.
Πώς είσαι; Καλά;
ΑΛΒΕΡΤΟ ΒΙΤΑΛ
Χαίρομαι πολύ.
-Χαίρομαι. -Πώς πάει;
-Πολύ καλά. -Καλά.
Φτιάξαμε ένα πανέμορφο κολιέ για τον Σάσα.
Θα το βάλει, θα το πουλήσουμε,
κι όλο το κέρδος θα πάει στο ίδρυμά σας.
Βασικά, δημιούργησα ένα ίδρυμα πέρυσι.
Είμαι διαβητικός από τριών ετών.
Και αποφάσισα να κάνω το μεγάλο βήμα και να το δημοσιοποιήσω.
Ήμουν πάντα πολύ προσεκτικός, ποτέ δεν μιλούσα πολύ γι' αυτό,
και πέρυσι, ενώ είχα τραυματιστεί και δεν είχα και πολλά να κάνω,
αποφασίσαμε να δημιουργήσουμε ένα ίδρυμα
για να βοηθήσουμε παιδιά και άτομα με διαβήτη σε όλο τον κόσμο.
Από τότε που άρχισα να περπατάω κρατούσα μια ρακέτα τένις,
αλλά πολλοί γιατροί έλεγαν
ότι ο αθλητισμός τέτοιου επιπέδου είναι ανέφικτος για άτομα με διαβήτη.
Είπαν ότι είναι αδύνατον να αποδώσεις σε υψηλό επίπεδο σωματικά
για τέσσερις ή πέντε συνεχόμενες ώρες αν είσαι διαβητικός.
Είμαι απ' αυτούς που αν μου πουν ότι κάτι είναι αδύνατον,
θα προσπαθήσω να το κάνω.
Είναι ασθένεια όπου κάποιες φορές το σάκχαρο πέφτει
και κάποιες φορές ανεβαίνει, οπότε θα χρειαστείς ένεση.
Όταν είναι νευρικός, το σάκχαρο ανεβαίνει πολύ,
και όταν έχει περίεργη διάθεση, το καταλαβαίνω.
"Έλεγξες το σάκχαρό σου;
Μήπως το σάκχαρό σου έπεσε, γλυκέ μου;"
Μπορώ να φροντίσω τον εαυτό μου, φυσικά.
Μπορώ να παίζω για έξι ώρες στη ζέστη.
Θα συνεχίσω να παίζω ακόμη κι αν είμαι πεθαμένος.
Θα παλέψω μέχρι την τελευταία στιγμή.
Αν μπορώ να το κάνω εγώ, τότε μπορούν όλοι.
Τα λέμε επόμενη εβδομάδα. Στο τένις;
-Στο τένις, ναι. -Τέλεια. Τα λέμε εκεί.
Θα έχεις άγχος.
Εγώ; Ελπίζω όχι πολύ. Θα σημαίνει ότι κερδίζω.
Σίγουρα.
ΜΟΝΤΕ ΚΑΡΛΟ ΜΑΣΤΕΡΣ
Άλλη μια υπέροχη μέρα στο πριγκιπάτο,
όπως ήταν και η χθεσινή.
Θα είναι και καλή μέρα στο γήπεδο.
Μπράβο, Νόλε!
Το ξέρω, ναι.
ΡΟΥΝ 8ος
ΓΙΟΥΣΕΪΝ ΜΠΟΛΤ ΣΠΡΙΝΤΕΡ
Είσαι πολύ ψηλός.
Σήμερα,
ο Ζβέρεφ κάνει τα πρώτα του βήματα…
310 ΗΜΕΡΕΣ ΜΕΤΑ
…πίσω στο γήπεδο μετά τον τραυματισμό του στο Ρολάν Γκαρός.
Ο Ζβέρεφ αντιμετωπίζει τον Μεντβέντεφ για 14η φορά.
Γνωρίζουν πολύ καλά ο ένας τον άλλον.
Ο Μεντβέντεφ είναι απ' τους καλύτερους στον κόσμο.
Μάλλον έχει τη μεγαλύτερη αυτοπεποίθηση από οποιονδήποτε άλλο.
Δεν έχει χάσει σχεδόν κανένα ματς φέτος.
Αλλά πιστεύω πως κατά καιρούς κάνει απογοητευτικά πράγματα ο Μεντβέντεφ.
Ξέρει πώς να παίζει με το μυαλό του αντιπάλου.
Νομίζω ότι υπάρχουν πάντα πολλά άδικα που συμβαίνουν στο παιχνίδι
που χρησιμοποιεί καλά προς όφελός του.
Πήγε για ρίψη από χαμηλά.
Θεέ μου.
Φίλε, είσαι χαζός;
Κοίτα με! Σου μιλάω!
Είσαι… Πώς να το πω;
Δειλός.
Έχει σχέση αγάπης-μίσους με το κοινό μερικές φορές.
Ο Μεντβέντεφ περνάει χορεύοντας στα προημιτελικά.
Αποδοκιμασίες από τους Νεοϋορκέζους.
Όσο το κάνετε, τόσο θα κερδίζω για σας, παιδιά. Ευχαριστώ.
Είτε μιλά στο πλήθος
είτε στον διαιτητή,
χρησιμοποιεί όλο το στάδιο ως εργαλείο για να κερδίσει.
Γι' αυτό είναι δύσκολος αντίπαλος.
ΜΙΑ ΕΒΔΟΜΑΔΑ ΝΩΡΙΤΕΡΑ
ΜΟΝΤΡΕΑΛ ΚΑΝΑΔΑΣ
Γεια σας.
ΣΤΟΥΝΤΙΟ UBISOFT
-Χαίρω πολύ. -Χαίρω πολύ.
Ντανιίλ. Αυτή είναι η ομάδα.
Γεια σας.
Ομάδα, ο Ντανιίλ.
Να δοκιμάσουμε νέο χάρτη για την επόμενη σεζόν.
Είναι όλοι ανταγωνιστικοί; Θα προσπαθήσουν να κερδίσουν;
Ναι, εγώ, σίγουρα.
Είμαι ο Ντανιίλ Μεντβέντεφ.
Ως επαγγελματίας τενίστας,
μου αρέσει η αίσθηση του ανταγωνισμού στη ζωή μου.
Και εκτός γηπέδου, παίζω παιχνίδια στον υπολογιστή.
Είναι ακριβώς το ίδιο από άποψη ανταγωνισμού.
Σε κάθε παιχνίδι παίζω για τη νίκη.
ΚΕΡΔΙΣΑΤΕ ΤΟΝ 5ο ΓΥΡΟ
-Ευχαριστώ. -Ευχαριστώ.
Μερσί.
Ο Μεντβέντεφ έχει την καλύτερη πορεία της χρονιάς μέχρι στιγμής.
Είναι η μεγαλύτερη απειλή της γενιάς του στο τουρνουά.
Υπήρξε μια περίοδος
που πίστευαν ότι μπορούσε να είναι ο Ζβέρεφ.
Είναι σπουδαία χρονιά, ειδικά με κάποια σπουδαία αποτελέσματα.
Αλλά αυτό στο τένις αλλάζει γρήγορα γιατί, αν τραυματιστείς για δέκα βδομάδες,
δεν παίζεις καλά
και οι άλλοι είναι ακριβώς πίσω σου.
Τα φαγητά είναι στο ψυγείο. Να σας φέρω κάτι;
Εντάξει είμαι.
Θα ξεκινήσουμε. Καλώς ήρθατε.
Νομίζω ότι μόνο με τον Σάσα έχω παίξει τόσες πολλές φορές,
αλλά δεν γίνεται να είμαστε κολλητοί.
Πολύς ο ανταγωνισμός.
Έχει Ολυμπιακό μετάλλιο. Εγώ, ένα Grand Slam.
Νομίζω ότι το Slam εξακολουθεί να είναι μεγαλύτερος τίτλος.
Είμαστε αντίπαλοι εδώ και δέκα χρόνια.
Στο γήπεδο, θέλουμε να κερδίσουμε και να καταστρέψουμε ο ένας τον άλλον.
Είμαι πολύ ανταγωνιστικός. Θέλω πάντα να κερδίζω, πάντα.
ΤΡΙΤΟΣ ΓΥΡΟΣ
Ο Ζβέρεφ ψάχνει την πρώτη νίκη στην πεντάδα μετά τον τραυματισμό.
Μεγάλη νίκη θα ήταν για την επιστροφή του.
ΑΛΕΞΑΝΤΕΡ ΖΒΕΡΕΦ VS ΝΤΑΝΙΙΛ ΜΕΝΤΒΕΝΤΕΦ
Είναι η ευκαιρία μου να δείξω ότι επέστρεψα.
Χρειάζομαι μια μεγάλη νίκη. Ένα αποτέλεσμα για να απελευθερωθώ.
Ξέρω ότι μπορώ.
Καλό ξεκίνημα από τον Ζβέρεφ.
Ο τραυματισμός σαν να ανήκει στο παρελθόν.
Πολύ ωραίο τελείωμα από τον Ζβέρεφ.
Παίρνει το 1ο σετ.
ΖΒΕΡΕΦ - ΜΕΝΤΒΕΝΤΕΦ ΣΕΤ 1-0
Παίζει καλά κατά του Μεντβέντεφ.
Σωματικά είναι σίγουρα όπως πριν.
Θα μπορούσε να είναι μεγάλη στιγμή.
Πραγματικά έξυπνο να γυρίσει πίσω τον Μεντβέντεφ.
Ζορίζεται πραγματικά αυτήν τη στιγμή ο Μεντβέντεφ. Αμύνεται συνέχεια.
ΖΒΕΡΕΦ - ΜΕΝΤΒΕΝΤΕΦ 5-4 ΣΕΤ 1-0
Τον χωρίζει ένα γκέιμ από τα προημιτελικά.
Έλα τώρα!
Ο Σάσα παίζει καλά, είναι χαλαρός.
Εστιάζει στον εαυτό του,
αλλά βλέπω ότι ο Μεντβέντεφ έχει αρχίσει να απελπίζεται και πρέπει να κάνει κάτι.
Δώσ' μου το αυτό.
Είναι παχύ.
Τι κάνει;
Έβγαλε το σίδερο από το φιλέ, αντιαθλητική συμπεριφορά.
Ίσως παιχνίδια μυαλού από τον Μεντβέντεφ.
Όλα είναι καλά, δεν έσπασε. Δεν πειράζει.
-Γιατί το έκανε; -Δεν ξέρω.
Για να νευριάσει τον Σάσα,
να του χαλάσει τη συγκέντρωση.
Όλα είναι θέμα στρατηγικής. Πρέπει να ψάχνεις συνεχώς τρόπους να κερδίζεις.
Έλα, Σάσα! Έλα.
Η πράξη από μόνη της αποσπά την προσοχή.
Εστιάζεις στο να τελειώσεις τον αγώνα και ξαφνικά, είναι λες
κι ένας πράσινος ελέφαντας διασχίζει το γήπεδο.
Θα σκεφτείς "Τι κάνει ο πράσινος ελέφαντας;"
Θα σκεφτείς "Πρέπει να συγκεντρωθώ",
μα είμαστε άνθρωποι, αφαιρούμαστε,
κι ο Μεντβέντεφ ξέρει να το εκμεταλλευτεί.
Με την ησυχία σου.
Θέλω να κερδίζω και να χάνω παίζοντας τένις.
Δεν είμαι απ' αυτούς που κάνουν βρόμικα παιχνίδια
για να αποπροσανατολίσουν τον άλλο.
Δεν μου έμαθαν έτσι το παιχνίδι.
Ευχαριστώ. Οι παίκτες είναι έτοιμοι.
Άουτ!
Πάνω στη γραμμή, Ντανιίλ.
Ήταν ακριβώς πάνω στη γραμμή.
Δεν ξέρω ποια, απλώς το άκουσα.
Συγγνώμη. Όχι. Ήταν η προηγούμενη.
Ντανιίλ.
Παίζει τον ρόλο του του κακού αρκετά καλά.
Να συγκεντρωθεί πάλι.
Πάμε.
Εκπληκτική αλλαγή.
Ο Μεντβέντεφ κερδίζει το δεύτερο σετ…
ΖΒΕΡΕΦ-ΜΕΝΤΒΕΝΤΕΦ ΣΕΤ 1-1
Θα πάμε στο τρίτο και τελευταίο σετ.
Σάσα, μην εστιάζεις στον αντίπαλο, σε αυτό που κάνει,
στο ότι διαμαρτύρεται, στο αν βγάζει το σίδερο
ή το δίχτυ. Εσένα αφορά το παιχνίδι.
Εστίασε στον αγώνα σου.
Απ' το πουθενά. Ο Ζβέρεφ παίρνει το μπρέικ.
Και για δεύτερη φορά στον αγώνα, θα σερβίρει.
Πρέπει να βρεις καινούργια τεχνική κάποιες φορές
για να αιφνιδιάσεις τον αντίπαλο αφού προσπαθείς να κερδίσεις.
Μεντβέντεφ.
Ο Μεντβέντεφ τρέχει στην τουαλέτα, νομίζω.
Πρέπει να επιστρέψει εγκαίρως
για να σερβίρει ο Ζβέρεφ.
Πάμε, Σάσα!
Άρχισαν να μπαίνουν στο μυαλό μου πράγματα.
Σίδερα στο φιλέ,
διάλειμμα για τουαλέτα αντικανονικά.
Σίγουρα εκνευρίζομαι όλο και περισσότερο όσο προχωράει ο αγώνας.
Τάιμ.
Μας κοροϊδεύει λιγάκι.
Απίστευτο.
Να πάρει.
Τον επηρέασε.
Ο Ζβέρεφ δείχνει διαφορετικός.
8-7, προηγείται ο Μεντβέντεφ.
ΜΑΤΣ ΠΟΪΝΤ
Ο Μεντβέντεφ έσωσε δύο ματς πόιντ. Έχει ευκαιρία για το πρώτο του.
Πάμε!
Έλα, πάμε!
-Έλα, Σάσα. -Πάμε!
Πάμε!
Νικητής ο Μεντβέντεφ.
Ο Μεντβέντεφ τα καταφέρνει.
Δεν υπάρχει πολλή αγάπη μεταξύ τους.
Αλλά ο Μεντβέντεφ επικρατεί.
Έχασα κάθε σεβασμό για τον τύπο.
Ναι.
Και αυτό θα πονέσει αν είσαι ο Αλεξάντερ Ζβέρεφ.
Δεν μπορείς να τον κατηγορήσεις που κάνει τέτοια κόλπα.
Ο Σάσα έχει αναρρώσει πλήρως.
Αλλά του έλειπε η αυτοπεποίθηση για να τελειώσει το ματς.
Η ψυχολογία του άρχισε… να καταρρέει.
Ήταν οδυνηρό να τελειώσει έτσι ο αγώνας.
Δεν έπρεπε να γίνει έτσι.
Δεν έπρεπε να γίνει έτσι, γιατί δούλεψα,
έκανα όλα τα σωστά πράγματα, ήμουν πειθαρχημένος.
Η στιγμή της νίκης, του καλού αποτελέσματος,
της επιστροφής στον εαυτό μου ξεγλίστρησαν απ' τα χέρια μου.
Δεν καταλαβαίνω γιατί δεν μπορώ να καταφέρω να το ξεπεράσω.
ΠΑΡΙΣΙ ΓΑΛΛΙΑ
357 ΗΜΕΡΕΣ ΜΕΤΑ ΤΟΝ ΤΡΑΥΜΑΤΙΣΜΟ
Ανατριχιάζω όταν θυμάμαι
την τελευταία φορά που ήμασταν στο Γαλλικό.
ΜΑΝΑΤΖΕΡ ΤΟΥ ΣΑΣΑ
Ναι, την τελευταία φορά ήταν…
Δεν ξέρω πώς να το πω.
Ήταν σκατά. Ήταν πολύ πολύ σκατά.
Κάνει αυτό;
Όχι;
Το συνοψίζει κάπως.
Εστιάζω κυρίως στο Παρίσι, αλλά φοβάμαι λιγάκι, γιατί στο τένις
μπορείς πάντα να τραυματιστείς.
Υπάρχει σίγουρα μια αίσθηση
πως μπορεί να ξανασυμβεί.
Θα δούμε πώς θα πάει μόλις μπω στο γήπεδο.
ΡΟΛΑΝ ΓΚΑΡΟΣ
Μεγάλα νέα απ' τον κόσμο του τένις.
Ο Ναδάλ, πρωταθλητής με 22 Grand Slam, αποσύρθηκε από το Γαλλικό Όπεν
λόγω τραυματισμού που υπέστη στο Αυστραλιανό Όπεν τον Γενάρη.
Το Γαλλικό χωρίς τον Ράφα είναι σαν γαλλικός φούρνος χωρίς κρουασάν.
Είναι το πιο ανοιχτό Γαλλικό Όπεν των τελευταίων 20 χρόνων;
Νια, σίγουρα.
Είναι μεγάλη ευκαιρία για μένα, μα πιστεύω πως ο Τζόκοβιτς θα κάνει ζημιά.
Ο Αλκαράθ είναι σε εντελώς άλλο επίπεδο.
Και προφανώς ο Μεντβέντεφ παίζει το καλύτερό του τένις,
οπότε το θέμα είναι ποιος το θέλει περισσότερο.
Αλεξάντερ Ζβέρεφ.
Πώς νιώθεις που επέστρεψες στο μέρος
όπου τραυματίστηκες άσχημα πέρυσι;
Ευχαριστώ που μου το θύμισες. Τέλεια πρώτη ερώτηση
Νομίζω πως έχω μιλήσει αρκετά γι' αυτό, για να είμαι ειλικρινής,
αλλά χαίρομαι που επέστρεψα γιατί ήθελα πραγματικά
να παίξω σε αυτό το τουρνουά.
Νομίζω ότι η υπομονή ήταν αυτό που έπρεπε να μάθω,
γιατί μετά από τέτοιο τραυματισμό
δεν θα είσαι αμέσως τέλεια.
Ο Μεντβέντεφ έχει πρόβλημα.
Από την 172η θέση στον κόσμο,
ο Τιάγκο Σέιμποθ Γουάιλντ σερβίρει για τον αγώνα.
Ανατροπή επικών διαστάσεων.
…δύο σετ.
Το νούμερο δύο στον κόσμο έφυγε στον πρώτο γύρο.
Μπράβο. Γενναίο.
Ο Μεντβέντεφ είναι απ' τους καλύτερους,
οπότε καλό είναι να μην παίξεις νωρίς μαζί του.
Αλλά ταυτόχρονα, πιστεύω στο κάρμα.
Πιστεύω ότι αν εύχεσαι κακό σε κάποιον,
το κακό θα επιστρέψει σε σένα.
Ο Ντανιίλ Μεντβέντεφ έμεινε στην απ' έξω.
Ο Ζβέρεφ είναι ακόμη εδώ.
Λίγα λεπτά απέχουν από τον αγώνα του εναντίον του Άλεξ Μόλτσαν.
Ο Ζβέρεφ προσπαθεί να αφήσει πίσω το παρελθόν,
όταν γύρισε τον αστράγαλο στο ματς με τον Ναδάλ.
ΓΗΠΕΔΟ ΦΙΛΙΠ ΣΑΤΡΙΕ
Θα είναι λίγο αγχωτικό για τον Σάσα
και μόνο που θα βγει στο γήπεδο.
ΔΕΥΤΕΡΟΣ ΓΥΡΟΣ
Ενθουσιάζομαι κι ίσως φοβάμαι να επιστρέψω στο μέρος όπου συνέβησαν όλα.
Να δω το σημείο όπου τραυματίστηκα.
Ναι, φοβάμαι πολύ να επιστρέψω σ' αυτό το γήπεδο.
ΑΛΕΞΑΝΤΕΡ ΖΒΕΡΕΦ VS ΑΛΕΞ ΜΟΛΤΣΑΝ
Αλεξάντερ Ζβέρεφ.
Βγαίνοντας στο Σατριέ, έχω άγχος.
Αλλά την ίδια στιγμή, είμαι ενθουσιασμένος,
γιατί θα μπορώ να φτιάξω νέες αναμνήσεις σε αυτό το γήπεδο
και να αφήσω όλα όσα έπρεπε να αντιμετωπίσω στο παρελθόν.
Να απελευθερωθώ.
Και 0-15.
Ήταν τέλειο. Για μιάμιση ώρα το διασκέδασα.
Είμαι πιο ευτυχισμένος τώρα στο γήπεδο απ' ό,τι ήμουν όλη τη χρονιά.
Νιώθω χαρά όπως ένα μικρό παιδί που απλώς θέλει να παίξει τένις.
ΜΑΤΣ ΠΟΪΝΤ ΖΒΕΡΕΦ
Μερσί.
Γκέιμ, σετ και ματς, Ζβέρεφ. Τρία μηδέν στα σετ, 6-4, 6-2, 6-1.
Πολύ εντυπωσιακό από τον Ζβέρεφ.
Ήταν μια καλή εμφάνιση. Πολύ καλή.
Θα είναι ο Φράνσις Τιαφόε, το νούμερο 12,
που θα περιμένει τον Ζβέρεφ στον 3ο γύρο.
ΦΡΑΝΣΙΣ ΤΙΑΦΟΕ 12ος ΣΤΟΝ ΚΟΣΜΟ
Έκανα το καθήκον μου. Απλώς το λέω.
Σε περιμένω. Έκανα το καθήκον μου.
Πάμε!
Ο Φράνσις είναι απ' τους πιο ταλαντούχους στο τουρνουά.
Όταν μιλάμε για ταλέντα, εννοούμε αυτόν.
Πάμε!
Ρισκάρω την καρδιά μου.
Θέλει να είναι ο καλύτερος
κι είναι ένας από τους πιο επικίνδυνους αντιπάλους.
Υπέροχο από τον Τιαφόε.
Αν κερδίσω τέτοιους αγώνες, μπορώ να πω ότι επέστρεψα.
Τι είναι αυτό;
-Είναι Καλιφόρνια. Αλλά… -Πώς;
Πολύ καλή ερώτηση. Λέγεται…
Ρολό Καλιφόρνιας.
Καλιφόρνια μόνο με τυρί.
ΜΑΡΤΣΕΛΟ ΜΕΛΟ ΠΑΡΤΕΝΕΡ ΣΤΟ ΔΙΠΛΟ
Θα το ήθελες πικάντικο;
Αφού τραυματίστηκες,
νόμιζες ότι θα βρισκόσουν σε αυτήν τη θέση
τόσο γρήγορα όσο είσαι τώρα;
Συνήθως, όταν τραυματίζεσαι…
Όταν συμβεί αυτό, έχεις άπειρες σκέψεις, όπως στην αρχή που σκεφτόμουν
-πως η καριέρα μου τελείωσε. -Το θυμάμαι αυτό.
Προφανώς, έκλαιγα επειδή πονούσα και ούρλιαζα αρκετά,
αλλά η κύρια σκέψη μου ήταν
πως δεν θα ξαναέπαιζα τένις σε αυτό το επίπεδο.
Αυτό σκεφτόμουν.
Οπότε, πάει βήμα βήμα.
Αλλά νιώθεις καλά;
Νιώθω πως μπορώ να κερδίσω το τουρνουά, γιατί νιώθω
πως παίζω καλά.
Δεν έχω ξανανιώσει πως θέλω να κερδίσω σε ένα γήπεδο, όπως νιώθω γι' αυτό.
Οπότε, θα δούμε.
ΤΙΑΦΟΕ
Θα είναι μια καλή βραδιά.
Ήμουν χαρούμενος.
Μόλις βγήκε το πρόγραμμα, είπα "Θέλω να παίξω με Σάσα".
Τον ξέρω απ' όταν ήμουν 11, οπότε τα πάμε καλά.
Αγαπά τον εαυτό του, μα μ' αρέσει.
Παρίσι, φίλε.
Μία απ' τις καλύτερες πόλεις.
Σκοπεύω να μείνω για καιρό.
Ξέρω ότι πρέπει να νικήσω.
Ξέρω το παιχνίδι του, ξέρω ότι νιώθει μεγάλη πίεση.
Θέλω πραγματικά αυτήν τη νίκη.
Τα λέμε απόψε.
Και τώρα τι;
ΓΟΥΕΪΝ ΦΕΡΕΪΡΑ ΠΡΟΠΟΝΗΤΗΣ ΤΟΥ ΦΡΑΝΣΙΣ
Είσαι έτοιμος για απόψε;
Έτοιμος είμαι.
Πώς θα τον νικήσεις;
Πώς θα τον νικήσω; Θα το δείτε απόψε.
Έχω μερικά κρυφά όπλα.
Ο Τιαφόε είναι ο επόμενος.
Ναι.
Πιστεύω πως θα είναι καλό.
Δεν τον έχω δει πολύ σε χώμα…
ΤΟΜΠΙΑΣ ΚΑΜΚΕ ΠΑΡΤΕΝΕΡ ΣΑΣΑ
Άρχισε να ξαναπαίζει καλά στη Μαδρίτη και είναι πάντα επικίνδυνος.
Με τον Τιαφόε, πρέπει να το κάνεις λιγότερο διασκεδαστικό. Απλό.
Να μη διασκεδάσει.
Προσπαθεί να σε βάλει στο παιχνίδι του.
Μην τον αφήσεις.
Όλοι προσπαθούν να σε βάλουν στο παιχνίδι τους.
Ο Μεντβέντεφ προσπαθεί διαφορετικά.
Ο Τιαφόε το δοκιμάζει με αστεία και γέλια.
Αν κερδίσεις, μια χαρά.
Ναι, άλλο ένα. Εντάξει. Ωραία.
Ξέρω ότι θα είναι αρκετά αμυντικός.
Αν το ματς διαρκέσει πολύ, στην αρχή θα είναι επιθετικός…
αλλά όσο περνά η ώρα, θα υποχωρεί.
Παίζε όσο μπορείς στο φόρχαντ του.
Θα αλλάξω κατεύθυνση για να παίξει απ' την άλλη.
Απλώς πρέπει να αγωνιστείς.
Ναι, αυτό είναι αδιαπραγμάτευτο.
Αγωνίσου σαν σκυλί και κρατήσου.
Σε τέτοια τουρνουά, παίζεις με καλούς.
Ετοιμάζεσαι να παίξεις με τους καλύτερους.
Έναν χρόνο απ' τον τραυματισμό…
ΕΝΑΝ ΧΡΟΝΟ ΜΕΤΑ
…είμαι και πάλι εδώ.
ΤΡΙΤΟΣ ΓΥΡΟΣ
ΑΛΕΞΑΝΤΕΡ ΖΒΕΡΕΦ VS ΦΡΑΝΣΙΣ ΤΙΑΦΟΕ
Είχε άγχος;
Καλά ήταν.
Ναι;
Στην προθέρμανση είχε ένταση.
Και με ρώτησε ένα εκατομμύριο φορές…
"Μπορώ να παίξω καλά απόψε;
Χτυπάω καλύτερα από πριν;"
Τέτοια ρωτούσε για 25 λεπτά.
Γκέιμ, Τιαφόε.
Μεγάλη αυτοπεποίθηση από την αρχή για τον Τιαφόε.
Ο Τιαφόε κάνει πρώτο μπρέικ στο πρώτο σετ, οδηγώντας τον αγώνα.
ΖΒΕΡΕΦ - 3 - ΤΙΑΦΟΕ - 5 ΣΕΤ 0-0
Σετ πόιντ.
ΖΒΕΡΕΦ -3 - ΤΙΑΦΟΕ - 6
ΣΕΤ 0-1
Ο Τιαφόε δέχεται με χαρά το διπλό φάουλ.
Μου χάλασε τον ρυθμό. Έπαιξε το τέλειο πρώτο σετ.
Αγχώνομαι μερικές φορές. Κάνω λάθη,
αλλά ξέρω τι πρέπει να περάσω
και πάντα λατρεύω τις προκλήσεις.
Και 30-15.
Μείνε σε εγρήγορση, συγκεντρωμένος και παίζε στο κέντρο.
Παίζε στο γήπεδο.
-Γκέιμ, σετ. -Ναι!
Τι ωραίο μπρέικ! Τώρα ζητά το κοινό.
Βρήκε τρόπο να μπει στο δεύτερο σετ.
ΖΒΕΡΕΦ - ΤΙΑΦΟΕ ΣΕΤ 0-1
ΖΒΕΡΕΦ - 1 - ΤΙΑΦΟΕ - 0
Νόμιζε ότι η μπάλα ήταν μακριά.
Καλό.
Ζητά απ' τον διαιτητή να κατέβει και να ελέγξει το σημάδι.
Παίζει στο στιλ του Μεντβέντεφ.
Κλέβει.
Ο διαιτητής λέει ότι είναι μέσα.
Δεν χρειάζεται να κατέβει.
Τι κάνεις εκεί;
Γιατί κάθεσαι;
Γιατί κάθεσαι εκεί;
Παρακαλώ. Ευχαριστώ.
Δεν ακούω τον Τιαφόε.
Θέλει να εμπλακώ, οπότε δεν τον κοιτάω.
Μην αντιδράσω καθόλου. Να επικεντρωθώ στον εαυτό μου.
Ο Ζβέρεφ έχει τρία σετ πόιντ.
ΖΒΕΡΕΦ - 7 - ΤΙΑΦΟΕ - 6
ΖΒΕΡΕΦ - ΤΙΑΦΟΕ ΣΕΤ 1-1
Δυνατό παιχνίδι εδώ στο Σατριέ.
Πέταξε την μπάλα στον Ζβέρεφ.
Και ο Ζβέρεφ τον κοίταξε έντονα.
Ξέρω ακριβώς τι θέλει να κάνει.
Δεν θα μπει στο μυαλό μου. Δεν θα διασκεδάσει.
Δύο σετ πόιντ.
Φάουλ!
Γκέιμ, σετ, Ζβέρεφ.
ΖΒΕΡΕΦ-ΤΙΑΦΟΕ 6-1
Ένα σετ πίσω ο Τιαφόε…
ΖΒΕΡΕΦ-ΤΙΑΦΟΕ ΣΕΤ 2-1
…με σκορ 2-1.
Πάμε στα πέντε, μωρό μου.
Πάμε στα πέντε σετ.
Απλώς σε ενημερώνω.
Έχω τον έλεγχο.
Είναι η στιγμή να τελειώσω τον αγώνα.
Έλα, Σάσα! Έλα!
Πάμε!
Έλα!
Ευχαριστώ.
Και 2-1.
Τίποτα δεν μπορεί να κάνει.
Ζβέρεφ.
Πάμε!
ΜΑΤΣ ΠΟΪΝΤ ΖΒΕΡΕΦ
Έλα, Σάσα! Πάμε!
Άουτ!
Γκέιμ, σετ, ματς, Ζβέρεφ.
3-6, 7-6, 6-1, 7-6.
Αλεξάντερ "Σάσα" Ζβέρεφ!
Έλα! Πάμε!
Πριν 12 μήνες, θυμάμαι να κάθομαι εκεί
και να ακούω ότι το πόδι μου δεν είναι καλά.
Σήμερα συμπληρώνεται ακριβώς ένας χρόνος…
Ήταν…
Ήταν σίγουρα η πιο δύσκολη χρονιά της ζωής μου.
Αγαπώ το τένις περισσότερο από οτιδήποτε άλλο, οπότε το να λείπω
και να μην παίζω ήταν πολύ δύσκολο,
αλλά χαίρομαι που επέστρεψα.
Χαίρομαι που δίνω τόσο σκληρές μάχες ξανά σε αυτό το όμορφο γήπεδο,
μπροστά σε αυτό το όμορφο κοινό,
κι ελπίζω ότι θα μείνω.
Τα λέμε σύντομα.
Μετά από τόσους μήνες, μετά από τρελά σκαμπανεβάσματα,
το να βρει την αυτοπεποίθηση που είχε είναι το πιο σημαντικό για μένα.
Τότε θα είμαι χαρούμενη.
Επέστρεψε σε σπουδαίους αγώνες με κορυφαίους παίκτες. Είμαι περήφανη.
Αν θυμηθώ το ταξίδι μετά τον τραυματισμό,
είμαι ευτυχισμένος εδώ που είμαι.
Είμαι πάλι στο υψηλότερο επίπεδο.
Αυτό για μένα είναι τα πάντα.
Και τι σου επιφυλάσσει το μέλλον;
Τέλεια ερώτηση.
Θα δούμε.
ΔΥΟ ΜΗΝΕΣ ΜΕΤΑ
ΤΕΛΙΚΟΣ ΕΥΡΩΠΑΪΚΟΥ ΟΠΕΝ
Δεν έχω λόγια για το πόσο καλά
κινείται ο Αλεξάντερ Ζβέρεφ στο γήπεδο.
Πρώτο ματς πόιντ για τον Ζβέρεφ.
Είναι ο 20ός τίτλος ATP για τον Αλεξάντερ Ζβέρεφ.
Και σημαίνει πολλά,
γιατί τον κατακτά στον τόπο που γεννήθηκε,
στο μέρος όπου μεγάλωσε, στο Αμβούργο.
Νίκη. Αυτή είναι η μόνη γιατρειά όταν χάνεις την αυτοπεποίθησή σου.
Είναι σαν την πρώτη φορά, έχει περάσει τόσος καιρός,
18 μήνες όπως είπες,
και είμαι πολύ ευτυχισμένος.
Δεν έχεις πια αμφιβολίες, και είναι τόσο απλό.
ΣΤΗ ΣΥΝΕΧΕΙΑ…
Για την Τζέσικα και τη Μαρία
το να είσαι στη δεκάδα για πολύ δεν είναι εύκολο.
Είσαι κοντά, πολύ ψηλά στην κατάταξη.
Ακόμη και ένα μόνο τρόπαιο κάνει μεγάλη διαφορά.
Λένε ότι δεν αξίζω να είμαι στις κορυφαίες.
Τι ήταν αυτό;
Κάποτε, δεν θα σου κάνει κλικ.
Είμαι 28 ετών. Πρέπει να κερδίσω ένα τουρνουά.
Ξέρω ότι θέλετε ένα Superbowl. Εγώ, ένα Slam.
Η κορυφή είναι δύσκολη.
Μέσα.
Πρέπει να κερδίσω,
αλλιώς θα είναι άλλη μια χαμένη ευκαιρία.
Ευκαιρία που ξεγλιστρά, γαμώτο.
Θέλουν να με κριτικάρουν.
Να πάνε στα τσακίδια.
Δύο πρώην νούμερο τρία αντιμέτωπες.
Ή τώρα ή ποτέ.
Ποια θα κερδίσει;
Υποτιτλισμός: Πόπη Μακράκη